section_heading: Životopis
paragraph_text: Nakon novicijata vratio se na Široki Brijeg i dovršio sedmi i osmi razred gimnazije te položio ispit zrelosti (veliku maturu). Godine 1918. preselio se u Mostar u kojemu je počeo svoj filozofsko-bogoslovni studij, ali ga je poslije dvije godine prekinuo i prešao na sveučilište u Salzburgu, gdje je 3. rujna 1922. zaređen za svećenika. Specijalizirao se u povijesnim znanostima i zemljopisu. Doktorirao je 1927. na Filozofskom fakultetu u Ljubljani.